ddrg/super_eurlex huggingface dataset:
D.

arvestades, et humanitaarkaitse saamiseks riiki sisenemise korra alusel või ümberasustamise kaudu liikmesriikidesse lubatud isikute arv on üleilmsete vajadustega võrreldes endiselt väike ning liikmesriikide vahel on selles suhtes märkimisväärseid erinevusi; arvestades, et humanitaarkaitse saamiseks ja ümberasustamise kaudu riiki sisenemise korra kohaldamisala on kitsalt piiritletud ning ümberasustamise korral on see rangelt seotud kaitsetuse ja ÜRO Pagulaste Ülemvoliniku Ametis pagulasena registreerimise kriteeriumidega;
22.

võtab teadmiseks, et kuigi personaalse teabe kaitse komisjon ei tee järelevalvet õiguskaitsesektori andmetöötlustegevuse üle, on olemas muud järelevalvemehhanismid, sealhulgas avaliku turvalisuse sõltumatu prefektuurikomisjoni tehtav järelevalve; märgib, et ka teabe avalikustamise ja personaalse teabe kaitse järelevalvenõukogul ( Information Disclosure and Personal Information Protection Review Board ) on mõningane sellealane pädevus, muu hulgas õigus läbi vaadata juurdepääsutaotlusi ja avaldada oma arvamusi, kuid juhib tähelepanu sellele, et need volitused ei ole õiguslikult siduvad; väljendab heameelt selle üle, et EL ja Jaapan on kokku leppinud spetsiaalse õiguskaitsemehhanismi kehtestamises, mida haldab ja mille järele valvab personaalse teabe kaitse komisjon ning mida kohaldatakse isikuandmete töötlemisele õiguskaitse ja riikliku julgeoleku valdkonnas;
51.

toonitab, et ELi ja NATO vaheline strateegiline partnerlus on Euroopa Liitu ja selle naabruskonda ähvardavate julgeolekuprobleemidega tegelemise seisukohast ülioluline; tuletab meelde, et ELi 28 liikmesriigist 22 on ka NATO liikmed, ning rõhutab, et EL ja NATO peaksid koostöö tegemisel teineteist täiendama ning võtma arvesse üksteise eripära ja ülesandeid; rõhutab, et mõlemal organisatsioonil on selged erijooned ja et nendevaheline koostöö peab lähtuma mõlema organisatsiooni autonoomiast ja otsustamiskorrast, vastastikkuse põhimõttest ning kõikide liikmesriikide julgeoleku- ja kaitsepoliitika eripärade arvestamisest; on veendunud, et kui EL ja NATO on tugevamad, tugevdavad nad ka üksteist, tekitades partnerite julgeoleku ja kaitse seisukohast kasulikumat koostoimet ja tõhusust; rõhutab, et ELi ja NATO strateegiline partnerlus on ühevõrra tähtis nii ELi ühise julgeoleku- ja kaitsepoliitika arendamise, alliansi tuleviku kui ka ELi ja Ühendkuningriigi Brexiti-järgsete suhete seisukohast;
D.

arvestades, et Nasrin Sotoudeh on mitmel korral avalikult rääkinud õigusriigi puudujääkidest Iraanis ja puudustest riigi kohtusüsteemis; arvestades, et Nasrin Sotoudehi vahistamine on osa naiste õiguste kaitsjate jõulisemaks muutunud mahasurumisest Iraanis; arvestades, et naiste õiguste kaitsjaid, kes on aktiivselt võidelnud naiste mõjuvõimu ja õiguste suurendamise eest, on ahistatud, meelevaldselt vahistatud ja kinni peetud ning nende õigusi õiglasele kohtumõistmisele ja nõuetekohasele menetlusele on rikutud;
F.

arvestades, et Euroopa muusikasektor on väga dünaamiline, olles loonud miljon töökohta ja omades 25 miljardi euro suurust käivet; arvestades, et sellegipoolest on see jätkuvalt väga alarahastatud, eelkõige võttes arvesse uusi võrgupõhiseid levitamismudeleid; arvestades, et programmi „Loov Euroopa“1,46 miljardi euro suurusest eelarvest on 2018. aasta juuli seisuga muusikaprojektidesse, peamiselt klassikalisele muusikale suunatud vaid 51 miljonit eurot; arvestades, et see ei kajasta Euroopa muusikasektori mitmekesisust ega selle majanduslikku, sotsiaalset ja kultuurilist panust;
B.

arvestades, et SCH-EVALi ekspertide tasandil ja nõukogu 9. ja 10. juuni 2011. aasta järeldustes kinnitati Schengeni hindamisprotsessi lõpuleviimist Bulgaarias ja Rumeenias ning nende kahe riigi valmisolekut Schengeni acquis’ kõigi sätete rakendamiseks; arvestades, et nõukogu kinnitas oma 8. juuli 2011. aasta otsuse eelnõus, et Schengeni acquis’ kohaldamiseks vajalikud tingimused on täidetud kõikides valdkondades, nimelt andmekaitse, õhupiiride, maismaapiiride, politseikoostöö, Schengeni infosüsteemi, merepiiride ja viisade vallas; arvestades, et lisaks Euroopa Liidu välispiiride haldamise probleemile tähendas Schengeni hindamisprotsess seda, et mõlemad riigid restruktureerivad põhjalikult oma piirivalvesüsteemid ja investeerivad õiguskaitsealase võimekuse suurendamisse; arvestades, et 2005. aasta ühinemisakti kohaselt on Schengeni hindamisprotsessi edukas läbiviimine ainuke eeltingimus Schengeni acquis’ täiemahuliseks kohaldamiseks, sealhulgas kontrolli kaotamiseks sisepiiridel nii maal, merel kui ka õhuruumis; arvestades, et Bulgaaria ja Rumeenia valmisolekut Schengeni acquis’ täiemahuliseks kohaldamiseks on korduvalt tunnustanud nii nõukogus esindatud riigipead ja valitsusjuhid kui ka komisjon ja Euroopa Parlament, viimati 27. septembri 2017. aasta komisjoni teatises ja Euroopa Parlamendi 30. mai 2018. aasta resolutsioonis;
35.

palub komisjonil töötada välja juhtpõhimõtted plokiahela rakendamise jaoks rahvusvahelises kaubanduses, et anda tööstusele, tollile ja reguleerivatele asutustele piisav õiguskindlus, mis julgustaks plokiahelat ja innovatsiooni selles valdkonnas kasutama; märgib, et rakenduste aluseks oleva tehnoloogia reguleerimine piiraks innovatsiooni ja uute rakenduste loomist; rõhutab, kui oluline on, et EL ja eelkõige Euroopa tööstus asuksid plokiaheltehnoloogia valdkonnas juhtpositsioonile ning et ülemaailmses konkurentsis ning arendusega seotud valdkondades ja regulatiivses keskkonnas tagataks võrdsed tingimused; rõhutab dialoogi ja tavade vahetamise ning pädevuse ja digitaaloskuste arendamise tähtsust; kutsub komisjoni üles tegema liikmesriikidega koostööd, et käivitada ja kontrollida plokiaheltehnoloogiat kasutavaid katseprojekte rahvusvahelises kaubanduses, et katsetada selle eeliseid;
E.

arvestades, et tervishoiuministeerium on ajutiselt peatanud HIV ja AIDSiga seotud teenuste osutamise kogukonna tasandil ning on sulgenud tugikeskused peamistele elanikkonnarühmadele, sealhulgas homoseksuaalsetele meestele; arvestades, et 17. veebruaril 2017. aastal suleti 40 tervisekeskust homoseksuaalsuse väidetava julgustamise eest; arvestades, et mitmed organisatsioonid on teatanud, et LGBTI-kogukonna mahasurumine on kaasa toonud selle, et HIV-positiivsetel meestel ei ole enam võimalik saada retroviirusevastast ravi ning teistele on lõpetatud testimis- ja ennetusteenuste osutamine;
63.

on seisukohal, et õigusaktide ühtlustamine ELi õigustikuga on põhjaliku ja laiaulatusliku vabakaubanduspiirkonna peamine mõõde, sest tegelik pääs ELi turule ja reformid sõltuvad suurel määral õigusaktide nõuetekohasest rakendamisest ja jõustamisest; on teadlik, et see on juhtimise seisukohast ning Ukraina institutsioonide ja avaliku halduse sektori jaoks suur ülesanne, ning julgustab komisjoni pakkuma piisavat tehnilist ja rahalist tuge; tunnustab Ukraina toetusrühma tegevust ja palub, et rühm teavitaks parlamenti rohkem sellest, millist abi ta on pakkunud, eelkõige seoses õigustiku ülevõtmise ja rakendamisega;
9.

mõistab hukka asjaolu, et surmanuhtlus on Jaapanis endiselt seaduslik karistus ning et see viiakse täide vange eelnevalt hoiatamata; rõhutab, et ÜRO piinamisvastane komitee on seda tava kritiseerinud psühholoogilise surve pärast, mida see avaldab vangidele ja nende perekondadele; toetab ÜRO jõupingutusi surmanuhtluse järkjärguliseks kaotamiseks; nõuab, et Euroopa Liit alustaks Jaapani valitsusega dialoogi moratooriumi kehtestamiseks surmanuhtlusele, lõppeesmärgiga surmanuhtlus kaotada;
28.

õnnitleb ombudsmani tema strateegilise uurimise puhul, mis käsitleb nõukogu seadusandliku protsessi läbipaistvust (OI/2/2017/TE), kuid peab kahetsusväärseks asjaolu, et nõukogu ei vastanud tähelepanekutele ettenähtud tähtaja jooksul; märgib, et kahjuks on see korduv teema, mis kajastub pidevalt ombudsmanile esitatud kaebustes; on ühtlasi seisukohal, et seda teemat tuleks pidada väga oluliseks liidu demokraatliku elu ja kogu Euroopa kodanike tõhusa osalemise jaoks, kuna see takistab aluslepingute ja põhiõiguste harta täitmist; märgib sellega seoses ära ombudsmani tähelepanekud hiljutises juhtumis (1272/2017/LP – nõukogu keeldumine anda avalik juurdepääs oma õigusteenistuse arvamusele, mis käsitleb institutsioonidevahelist kokkulepet läbipaistvusregistri kohta), milles viidatakse, et teema ähvardab institutsioonidevahelise tasakaalu põhimõtet ja on vastuolus omavahelise lojaalse koostöö olulise tavaga; märgib, et on võimatu teha sihtotstarbelisi järelkontrolle pärast seda, kui taotlus on tagasi lükatud;
31.

rõhutab, et petitsioonide portaali on oluline edasi arendada ning see tuleb muuta kergesti juurdepääsetavaks kahepoolseks suhtluskanaliks ja interaktiivseks vahendiks, mille kaudu liikmesriikide kodanikud pääsevad juurde petitsioone ja nende käsitlemist puudutavale olulisele teabele ning mis pakub kontakteerumisvõimalusi ja kus on olemas teemarühmad, mis võimaldavad jagada dokumente ja häid tavasid; rõhutab vajadust vähendada veelgi petitsioonide töötlemisega seotud halduskoormust; toonitab, et portaalil on ka petitsioonide avaliku registri funktsioon; kordab, et portaali tehnilist võimsust tuleb suurendada, sest see on petitsiooniprotsessi sujuvaks toimimiseks hädavajalik; rõhutab vajadust suurendada suhtlust petitsioonide esitajatega, teavitades neid nende keeles nende esitatud petitsioonide menetlemise etappidest; leiab, et inimestel, kes on petitsiooni toetanud või selle vastu huvi üles näidanud, on õigus saada samasugust tagasisidet ja teavet nagu petitsiooni esitajal, eelkõige seoses Euroopa Parlamendis toimuvate arutelude või Euroopa Komisjoni vastustega; kordab taas, kui oluline on teha rohkem jõupingutusi selleks, et tagada petisioonide esitajate kohalolu, kui nende petitsioone komisjonis arutatakse;
1.

leiab, et kuigi liikmesriigid on oma suveräänsete õiguste tõttu ohtude ennetamise ja nendele reageerimise alal esiliinil, on tingimata vaja täielikult tunnustada Euroopa Liidu rolli ja julgeolekuliidu raames vastu võetud terrorismivastase võitluse meetmeid liikmesriikide toetamise, koordineerimise, parimate tavade jagamise, ühiste lahenduste leidmisega ja lisaväärtuse loomise vallas, et aidata neil tõhusamalt võidelda radikaliseerumise, äärmusluse ja terrorismi ilmingute vastu; on seisukohal, et sisepiirideta alal on Euroopa tasandi meetmed väga olulised julgeoleku kõrge taseme tagamiseks kogu Euroopa territooriumil, ning et koostöö süvendamine ja teabevahetus liikmesriikide vahel ja Euroopa Liiduga on äärmiselt oluline, et reageerida tõhusalt terrorismiohule ja seda ära hoida ning kodanikke kaitsta; kutsub liikmesriike ja liidu institutsioone üles töötama ühise strateegilise kultuuri nimel;
L.

arvestades, et Euroopa Parlament on eelarve täitmisele heakskiidu andmise resolutsioonides korduvalt palunud, et komisjon kiirendaks nõuetele vastavuse kontrolli menetlust, et saada teavet huvide konflikti ohu kohta seoses riikliku põllumajanduse sekkumisfondiga Tšehhi Vabariigis; arvestades, et Euroopa Parlament on rõhutanud, et huvide konflikti vältimiseks vajalike meetmete võtmata jätmine võib kohustada Tšehhi pädevat asutust tühistama makseasutuse akrediteeringu ja viia ka finantskorrektsiooni rakendamiseni komisjoni poolt;
17.

rõhutab, et Lääne-Balkani riikide stabiilsusesse ja julgeolekusse investeerimine peab olema jätkuvalt Euroopa Liidu oluline prioriteet; kordab, et Lääne-Balkani riikide väljavaated saada ELi liikmeks peavad viima asjaomaste riikide täisliikmesuseni, tingimusel et kõik kriteeriumid on täidetud; rõhutab, et laienemine on tulemuspõhine protsess, mis põhineb rangetel ja õiglastel tingimustel kooskõlas Kopenhaageni kriteeriumide range kohaldamisega, ega saa sõltuda muust kui iga üksiku riigi konkreetsetest tulemustest sellistes küsimustes nagu korruptsioon, rahapesu, läbipaistvus ja kohtusüsteemi sõltumatus; rõhutab, et laienemisprotsessi jooksul on oluline edendada reforme, mis on vajalikud normidel ja koostööl põhineva poliitilise ja majandusliku rahvusvahelise korra jaoks, mille keskmes on õigusriik, inimõiguste, eelkõige vähemuste õiguste austamine, lepitamine ja head naabrussuhted, julgeolek ja ränne, sotsiaal-majanduslik ja kestlik areng, transport, energiasüsteemide ühildamine, keskkonnakaitse ning digitaalne tegevuskava;
9.

on arvamusel, et kõnealune range kohtusüsteem on kooskõlas poolte õiguste kaitse põhimõttega, tingimusel et Euroopa kiirendatud tsiviilkohtumenetluse kohaldamine on vabatahtlik ja seda kasutatakse üksnes järgmistel juhtudel: — kui pooled on pärast vaidluse tekkimist menetluse kasutamises kokku leppinud või — kui kostja nõustub menetluses osalema pärast seda, kui hageja on esitanud hagi Euroopa kiirendatud tsiviilkohtumenetluse raames, tingimusel et kostjal on enne menetluse algust piisavalt aega end ette valmistada;
O.

arvestades, et EFSA geneetiliselt muundatud organismide komisjon märkis, et gossüpoli suurem sisaldus geneetiliselt muundatud puuvillast GHB614 × LLcotton25 × MON15985 pärinevates puuvillaseemnetes võrreldes geneetiliselt muundamata võrdluskultuuriga „ei põhjusta tegelikkuses ohtu loomade ja inimeste tervisele, kuna i) vaba gossüpoli maksimumsisaldus on reguleeritud Euroopa õigusaktidega ning ii) pleegitatud ja rafineeritud puuvillaseemneõli ja puuvillaseemnetest toodetud jahu, mida inimesed võivad vahetult tarbida, on sisuliselt gossüpolist vabad“ (17); arvestades, et EFSA ei hinnanud puuvillaõli (mis on ette nähtud inimtoiduna tarbimiseks) ega puuvillajahu (mis on ette nähtud loomatoiduks), nagu soovitati kehtivas OECD konsensusdokumendis, mis käsitleb arvamusi uute taimesortide koostise kohta; arvestades, et avaldus, mille kohaselt kehtivad gossüpoli suhtes liidu õigusaktide kohased seaduslikud piirangud, ei anna piisavat kinnitust selle kohta, et geneetiliselt muundatud puuvill GHB614 × LLcotton25 × MON15985 on tarbimiseks ohutu;
33.

tuletab meelde, et kaubanduslepingule lisatud ja kuni 2020. aastani kohaldatava banaane käsitleva stabiilsusmehhanismi raames kehtestatud piirmäärasid tuleks järgida, ning rõhutab vajadust jätkata banaaniimpordi jälgimist pärast mehhanismi aegumist ja et lepinguosalised peaksid jätkama sellekohase statistika esitamist; on mures, et Peruu on ületanud kaubanduslepingu banaane käsitleva stabiilsusmehhanismi kohase piirmäära, ja nõuab analüüsi selle mõju kohta ELi turgudele; meenutab, et komisjon on võtnud kohustuse hinnata ELi banaanitootjate olukorda 1. jaanuariks 2019 ja et kui ta avastab ELi banaanituru või banaanitootjate olukorra märgatava halvenemise, võidakse kaaluda mehhanismi kehtivusperioodi pikendamist kaubanduslepingu poolte nõusolekul;
58.

tuletab meelde, et EIP tegevus peab olema kooskõlas liidu sise- ja välispoliitikaga; rõhutab, et EIPst laenu saamise tingimused peaksid soodustama majanduskasvu ja tööhõivet ning aitama sellega saavutada asjaomaseid poliitikaeesmärke, eelkõige liidu äärealade arengut; palub, et EIP parandaks märgatavalt korda, mille alusel antakse kohalikele ja piirkondlikele ametiasutustele enne projektide heakskiitmist tehnilist abi ja finantsoskusteavet, et abi ja teave oleksid paremini kättesaadavad ja et kaasatud oleksid kõik liikmesriigid, eriti need, kelle puhul on heakskiidetud projektide osakaal olnud väiksem;
50.

rõhutab, et EKP peab tingimata Euroopa Parlamendile aru andma; tunneb seetõttu heameelt asjaolu üle, et EKP ja Euroopa Parlamendi vahel toimub pidev arutelu ning EKP president ja vajaduse korral teised juhatuse liikmed esinevad korrapäraselt majandus- ja rahanduskomisjoni ja täiskogu ees; julgustab EKPd seda dialoogi jätkama; rõhutab, et EKP on parandanud oma teabevahetust; arvab, et EKP peaks jätkama jõupingutusi, et teha oma otsused kättesaadavaks ja mõistetavaks kõikidele elanikele, ning meetmete võtmist, et säilitada hinnastabiilsus euroalal ning seega säilitada ühisraha ostujõud;
17.

võtab suure huviga teadmiseks, et teatavates liikmesriikides on avaliku sektori asutuste maksete hilinemise puhuks loodud menetlused, mille raames võib keskvalitsus teha kohalikule üksusele hoiatuse, kui see ei ole arveid tarnijatele õigeaegselt ära maksnud, ning kui arvete tasumine jätkuvalt viibib, võib keskvalitsus tarnitud kaupade või teenuste eest tarnijatele otse ära maksta ning peatada eelarvekohaste vahendite maksmise reegleid mittetäitvale kohalikule omavalitsusele; arvab, et selline süsteem võimaldab usaldusväärselt jälgida avaliku sektori asutuste maksekäitumist ning tagab, et olukord ei eskaleeru, lisaks antakse süsteemi kasutuselevõtust laialdaselt teada, mistõttu on see andnud edasist analüüsi väärivaid tulemusi ja seda tuleks hea tava näitena liikmesriikidele tutvustada;
D.

arvestades, et viimastel päevadel on Venezuelas toimunud massilised protestid ja meeleavaldused; arvestades, et meeleavalduste ja rahutustega seoses on teatatud kümnetest hukkunutest ja mitmesajast vigastatust; arvestades, et vägivallateod ja sotsiaalsete protestide mahasurumine, ebaseaduslikud haarangud, meelevaldsed vahistamised (sh enam kui 70 alaealist) ning opositsiooniaktivistide häbimärgistamine ja tagakiusamine põhjustavad endiselt surmajuhtumeid ja raskeid inimõiguste rikkumisi; arvestades, et käesoleval nädalal on kutsutud üles uutele meeleavaldustele;
E.

arvestades, et pädevad asutused esitasid kolmekuulise konsulteerimisperioodi jooksul palju kriitilisi märkusi (7); arvestades muu hulgas, et liikmesriigid kritiseerisid asjaolu, et taotleja seiremeetod ei ole kooskõlas Euroopa Parlamendi ja nõukogu direktiivi 2001/18/EÜ (8) VII lisa nõuetega ega EFSA suunisdokumentidega, et taotleja esitatud turustamisjärgse keskkonnaseire aruannetes oli olulisi puudusi ja et aruannetes ei esitatud usaldusväärseid andmeid, mis toetaks järeldust, et geneetiliselt muundatud rapsi Ms8, Rf3 ja MS8 × RF3 impordi või kasutamisega ei kaasne mingit halba tervise- või keskkonnamõju;
M.

arvestades, et vaba, sõltumatu ja erapooletu meedia on demokraatliku ühiskonna üks tähtsamaid alustalasid; arvestades, et valitsus on tõkestanud juurdepääsu sotsiaalmeedia saitidele ning pärast seda, kui Sudaani riiklik luure- ja julgeolekuteenistus (NISS) kehtestas piirangud meeleavaldustega seotud teabe avaldamisele, on mitu ajalehte oma väljaanded ilmumata jätnud; arvestades, et virtuaalsete privaatvõrkude laialdane kasutamine on võimaldanud inimestel jagada haavata või surma saanud meeleavaldajatest graafilisi pilte ja videoid; arvestades, et Piirideta Reporterite 2018. aasta maailma ajakirjandusvabaduse indeksi järgi on Sudaan 180 riigi seas174. kohal; arvestades, et 13. jaanuaril 2019. aastal tegi Sudaani kutsetöötajate ühendus, kuhu kuuluvad muu hulgas arstid, professorid ja insenerid, üleskutse korraldada nn ülestõusude nädala raames meeleavaldus pealinnas Hartumis ja teistes linnades nagu Wad Madanī (ida), Kūstī (lõuna) ja Dunqulah (põhi); arvestades, et esimest korda kutsuti üles meelt avaldama ka Darfuri konfliktipiirkonnas asuvas Nyalas ja Al-Fāshiris;
C.

arvestades, et Mehman Hüseynovit süüdistatakse vangivalvuri ründamises, et vältida rutiinset kontrolli 26. detsembril 2018; arvestades, et pärast väidetavat rünnakut paigutati ta üksikvangistusse, ilma et tal oleks olnud õigus oma advokaadiga kohtuda; arvestades, et 28. detsembril alustas Mehman Hüseynov näljastreiki, et protesteerida nende katsete vastu pikendada tema karistust ja võimalike uute süüdistuste vastu; arvestades, et 30. detsembril blogija tervislik seisund halvenes ja ta minestas; arvestades, et ta peatas oma sugulaste nõudmisel näljastreigi ning hakkas vedelikke jooma; arvestades, et 11. jaanuaril 2019 võimaldati ELi delegatsioonil Aserbaidžaanis teda külastada ning talle kinnitati, et ta saab arstiabi;
E.

arvestades, et romade kaasamisel saavutatud edusammud on üldiselt piiratud; arvestades, et haridussüsteemist varakult lahkumise ja väikelaste hariduse osas on tehtud edusamme, kuid segregatsioon koolis on halvenenud; arvestades, et romade enesehinnanguline tervislik seisund on paranenud, kuid ravikindlustus on neil jätkuvalt piiratud; arvestades, et enamikus liikmesriikides ei täheldatud paranemist juurdepääsul tööturule ning mittetöötavate ja mitteõppivate noorte romade osakaal isegi suurenes; arvestades, et eluasemega seotud probleemid on tõsised ja vaesuse osas on tehtud vähe edusamme; arvestades, et romavastasus ja selle väljendused, nagu vihakuriteod ja vihakõne nii internetis kui ka väljaspool seda, tekitavad jätkuvalt tõsist muret; arvestades, et ELi meetmete puhul leiti, et need annavad olulist lisaväärtust riiklikule romade poliitikale ja selle elluviimisele poliitiliste, juhtimis- ja finantsvaldkondade kaudu;
E.

arvestades, et ELi ja Côte d’Ivoire’i säästva kalapüügi partnerluslepinguga tuleks edendada Côte d’Ivoire’i kalapüügiga tegelevate kogukondade ja kalapüügiga seotud tööstusharude ja tegevuse säästlikku arengut; arvestades, et protokolli kohaselt antav toetus peab olema kooskõlas riiklike arengukavadega, eeskätt loomakasvatuse, kalanduse ja vesiviljeluse strateegilise arengukavaga, ning meremajanduse tegevuskavaga, mis koostati koostöös ÜROga, et suurendada sektoris toomist ja professionaalsust ja reageerida elanikkonna toidu ja tööhõivevajadustele; arvestades, et eespool toodud strateegiakava kohaselt on nende eesmärkide täitmiseks vaja rohkem kui 140 miljoni euro suurust eelarvet;
48.

peab – nagu auditikomisjongi – äärmiselt kahetsusväärseks, et EIP pole endiselt saavutanud edu probleemi lahendamisel, millele on tähelepanu juhitud kolmel järjestikusel aastal (2015, 2016 ja 2017) ja mis on seotud halduskomitee teatud liikmete kohustuste kombinatsiooniga; nõustub täielikult auditikomisjoni soovitusega ja toetab seisukohta, et kõik EIP halduskomitee liikmed peaksid olema võimelised käituma objektiivselt, kriitiliselt ja sõltumatult ja et kohustuste tavatud kombinatsioonid, näiteks vastutus nii esimese kui ka teise tasandi kaitsemeetmete eest, tuleks kaotada;
25.

kinnitab oma seisukohta, et ennetava rekapitaliseerimise eeskirju tuleb täpsustada; märgib, et ennetav rekapitaliseerimine võib olla kriisijuhtimise vahend, aga on veendumusel, et selle kasutamine tuleb rangelt piirata erandlike juhtudega, kus pank vastab regulatiivsete kapitalinõuete miinimumtasemetele ning on seega maksejõuline ning kus on tagatud kooskõla ELi riigiabi eeskirjadega; tuletab meelde, et ELi panganduskriisi lahendamise korra eesmärk on tagada, et maksumaksjad on kaitstud, et pangajuhtimise puudujääkide kulu on kaetud selle aktsionäride ja võlausaldajate poolt ning et säilitatakse finantssüsteemi kui terviku stabiilsus; rõhutab, et krediidiasutuste kriisilahenduse eeskirju tuleb veelgi paremini kohaldada;
CH.

arvestades, et hiljutised aruanded on toonud esile lindude ja putukate, eelkõige mesilaste ja teiste tolmeldajate bioloogilise mitmekesisuse märkimisväärse vähenemise; arvestades, et viimase 27 aasta jooksul on täheldatud, et kaitsealadel lendavate putukate biomass on vähenenud üle 75 % (30); arvestades, et usutav põhjus võib olla põllumajanduse intensiivistamine (nt pestitsiidide kasutamine, aastaringne maaharimine, väetiste suurem kasutamine ja agronoomiliste meetmete sagedus), mida see analüüs ei hõlmanud; arvestades, et põllumajanduse intensiivistumine on seotud taimede, putukate, lindude ja teiste liikide bioloogilise mitmekesisuse üldise vähenemisega; arvestades, et bioloogiline mitmekesisus ja tugevad ökosüsteemid, eriti mesilased ja muud tolmeldavad putukad, on üliolulised, et tagada tervislik ja jätkusuutlik põllumajandussektor;
26.

väljendab heameelt seoses tõsiasjaga, et ELi 2019. aasta eelarveprojekt sisaldab esmakordselt assigneeringuid Euroopa Prokuratuuri jaoks (4,9 miljonit eurot) ning toonitab, et oluline on eraldada Euroopa Prokuratuurile asjakohane personal ja eelarve; märgib, et ette on nähtud ainult 37 ametikohta, mis tähendab, et kui 23 Euroopa prokuröri ametikohta maha arvata, on haldusülesannete täitmiseks kavandatud ainult 14 ametikohta; on seisukohal, et see ei ole realistlik, eriti kuna hiljuti otsustasid Euroopa Prokuratuuriga ühineda veel kaks liikmesriiki; nõuab seetõttu 2020. aastaks ettenähtud töötajate arvu suurendamist juba varem, et aidata Euroopa Prokuratuuril saada 2020. aasta lõpuks täielikult toimivaks, nagu määrusega on ette nähtud;